Riżoluzzjoni tal-Parlament Ewropew tal-15 ta' Marzu 2007 dwar l-azzjoni Komunitarja dwar il-provvediment ta' kura tas-saħħa transkonfinali



Official Journal 301 E , 13/12/2007 P. 0202 - 0204



P6_TA(2007)0073 Kura tas-saħħa transkonfinali Riżoluzzjoni tal-Parlament Ewropew tal- 15 ta' Marzu 2007 dwar l-azzjoni Komunitarja dwar ilprovvediment ta' kura tas-saħħa transkonfinali Il-Parlament Ewropew, - wara li kkunsidra l-Komunikazzjoni mill-Kummissjoni bit-titolu "Konsultazzjoni dwar l-azzjoni Komunitarja dwar is-servizzi tas-saħħa" (SEC(2006)1195/4), - wara li kkunsidra l-Artikolu 152 tat-Trattat KE, - wara li kkunsidra d-deċiżjonijiet tal-Qorti tal-Ġustizzja tal-Komunitajiet Ewropej ("Qorti Ewropea talĠustizzja") f'Decker (C-120/95, 28 ta' April 1998), Kohll (C-158/96, 28 ta' April 1998), Geraets-Smits & Peerbooms (C-157/99, 12 ta' Lulju 2001), Vanbraekel (C-368/98, 12 ta' Lulju 2001), IKA (C-326/00, 25 ta' Frar 2003), Müller-Fauré & van Riet (C-385/99, 13 ta' Mejju 2003), Inizan (C-56/01, 23 ta' Ottubru 2003), Leichtle (C-8/02, 18 ta' Marzu 2004) and Watts (C-327/04, 16 ta' Mejju 2005), - wara li kkunsidra r-riżoluzzjoni tiegħu tad- 9 ta' Ġunju 2005 dwar il-mobilità tal-pazjenti u l-iżviluppi fil-kura tas-saħħa fl-Unjoni Ewropea [1], - wara li kkunsidra l-Mistoqsija Orali B6-0013/2007 mill-Kumitat għall-Ambjent, is-Saħħa Pubblika u s- Sikurezza ta' l-Ikel skond l-Artikolu 108 tar-Regoli ta' Proċedura tiegħu, - wara li kkunsidra l-Artikolu 108(5) tar-Regoli ta' Proċedura tiegħu, A. billi s-servizzi tas-saħħa kienu esklużi mid-Direttiva 2006/123/KE tal-Parlament Ewropew u tal-Kunsill tat- 12 ta' Diċembru 2006 dwar is-servizzi fis-suq intern [2], B. billi fil-Parlament Ewropew bħalissa qed jiġi diskuss abbozz ta' rapport dwar l-impatt u l-konsegwenzi tat-tħollija barra tas-servizzi tas-saħħa mill-kamp ta' applikazzjoni tad-Direttiva 2006/123/KE; C. billi l-Qorti Ewropea tal-Ġustizzja (ECJ) tat numru ta' deċiżjonijiet mill-1998, li jippermettu lill-pazjenti li jiċċaqilqu b'mod liberu fit-tfittxija ta' trattament mediku u ta' kura u għalhekk applikat il-prinċipju talmoviment ħieles fir-rimborż ta' kura tas-saħħa mogħtija barra mill-pajjiż; D. billi l-ECJ l-ewwel iddeċidiet li r-rimborż ta' spejjeż magħmula fi Stat Membru ieħor suġġett għal awtorizzazzjoni minn qabel għandu jkun ikkunsidrat ostaklu għall-provvista tas-servizzi iżda wara żviluppat aktar il-prinċipji ta' rimborż u l-ħtieġa li jkun hemm awtorizzazzjoni minn qabel, E. billi s-sistemi ta' kura tas-saħħa fl-Unjoni Ewropea huma bbażati fuq il-prinċipji ta' solidarjetà, ekwità u universalità sabiex ikun garantit li n-nies kollha, mingħajr ma jingħata każ tad-dħul, l-istatus legali u letà tagħhom, jirċievu kura tas-saħħa xierqa u ta' l-aħjar kwalità; F. billi l-arranġamenti għall-provvediment tal-kura tas-saħħa jvarjaw minn pajjiż għall-ieħor; 1. Jilqa' l-inizjattiva tal-Kummissjoni sabiex tniedi proċedura ta' konsultazzjoni dwar l-aħjar forma ta' azzjoni Komunitarja bil-għan li tipprovdi qafas għall-aspetti transkonfinali tal-kura tas-saħħa; 2. Ifakkar fl-obbligu tat-Trattat li jkun żgurat livell għoli ta' protezzjoni tas-saħħa tal-bniedem f'kull politika Komunitarja; ifakkar ukoll fl-Artikolu 95(3) tat-Trattat li jistipula l-bażi legali għall-miżuri tas-suq intern li jikkonċernaw is-saħħa; għalhekk jikkunsidra li huwa neċessarju li jinħoloq qafas legali għall-provvediment ta' kura tas-saħħa transkonfinali li jiggarantixxi bl-aħjar mod l-aċċess fil-ħin tal-pazjenti għal kura tas-saħħa xierqa u ta' kwalità għolja, l-iżvilupp tal-provvediment ta' kura tas-saħħa transkonfinali u l-iffinanzjar sostenibbli tal-kura tas-saħħa; 3. Jenfasizza li l-aspetti transkonfinali tal-kura tas-saħħa jkopru kemm il-mobilità tal-pazjenti u tal-professjonisti tal-kura tas-saħħa kif ukoll tal-provvediment ta' kura tas-saħħa minn pajjiż ieħor; jenfasizza wkoll li d-deċiżjonijiet ta' l-ECJ jindirizzaw speċifikament il-problemi relatati mad-drittijiet tal-pazjenti li jfittxu trattament barra mill-pajjiż li jkunu riżarċiti mill-iskemi tagħhom ta' l-assikurazzjoni tas-saħħa nazzjonali; 4. Għalhekk jikkunsidra li ċ-ċertezza legali f'dak li jirrigwarda r-rimborż ta' l-ispejjeż relatati ma' kura tassaħħa transkonfinali hija kwistjoni ta' prijorità mhux biss għall-pazjenti iżda wkoll għas-sistemi nazzjonali ta' assikurazzjoni tas-saħħa kif ukoll għal dawk li jipprovdu l-kura tas-saħħa; jenfasizza l-bżonn li l-proċeduri u l-kundizzjonijiet għar-rimborż fil-każijiet varji jkunu ċċarati; 5. Iħeġġeġ lill-Kummissjoni sabiex tiżviluppa prinċipji komuni u linji gwida bażiċi għas-servizzi tas-saħħa sabiex tiggarantixx s-sikurezza tal-pazjenti; Huwa tal-fehma, ukoll, li l-iżvilupp ta' indikaturi armonizzati tassaħħa (bħal standards għat-testijiet tad-demm) fil-livell Komunitarju huwa importanti ħafna għall-iżvilupp ta' skambji ta' l-aħjar prattika, partikularment bejn il-professjonisti tas-saħħa; 6. Jaħseb li l-UE għandu jkollha rwol importanti fit-titjib tad-disponibilità għall-pazjenti ta' tagħrif dwar il-mobilità transkonfinali, billi jikkoordinaw koperazzjoni bejn l-Istati Membri f'dan il-qasam; 7. Jaħseb li l-mobilità tal-pazjent dejjem għandha tkun kwistjoni ta' l-għażla libera tal-pazjent u li m'għandhiex issir l-ebda pressjoni fuq il-libertà ta' l-għażla tal-pazjenti; 8. Jenfasizza l-bżonn li s-sikurezza tal-pazjent tkun żgurata f'kull ċirkostanza mingħajr distinzjoni ta' fejn u kif jiġu provduti s-servizzi tas-saħħa; jitlob li jkun hemm ċarezza dwar ir-responsabilitajiet bejn l-awtoritajiet fis-superviżjoni tal-fornituri tas-servizzi tas-saħħa u għall-iskambju effettiv ta' informazzjoni bejn lawtoritajiet nazzjonali dwar ir-reġistrazzjoni u l-istatus dixxiplinarju tal-professjonisti tas-saħħa; jikkunsidra li hu meħtieġ li jinħoloq mekkaniżmu għall-appell rigward prattika ħażina fis-servizzi tas-saħħa transkonfinali; 9. Jirrimarka li kważi f'kull każ, il-kura tas-saħħa u t-trattament mediku jeħtieġu li jkunu segwiti, u dan jaf jieħu żmien twil; jirrikonoxxi l-ħtieġa ta' regoli ċari dwar id-diviżjoni tax-xogħol u tar-responsabbilitajiet bejn il-fornituri tal-kura tas-saħħa waqt l-istadji differenti tat-trattament u tal-kura; 10. Jikkunsidra li l-introduzzjoni ta' qafas leġiżlattiv fuq il-livell Komunitarju huwa l-aħjar metodu li jiżgura ċ-ċertezza legali lill-pazjenti, lis-sistemi ta' kura tas-saħħa nazzjonali u l-fornituri privati ta' kura tas-saħħa; jemmen li huwa wkoll l-aħjar metodu ta' kif jittejjeb l-aħjar użu tar-riżorsi tal-kura tas-saħħa u ta' kif jitħaffef l-aċċess għat-trattament; 11. Jaħseb li hemm il-ħtieġa li tiġi inkorporata karta komuni dwar id-drittijiet tal-pazjenti f'dak il-qafas Komunitarju sabiex ikun żgurat li dawn id-drittijiet jiġu eżerċitati fil-prattika f'kuntest transkonfinali u f'pajjiżhom; 12. Jikkunsidra li huwa meħtieġ li fil-qafas legali jkun inkorporat mekkaniżmu għall-ġbir ta' data u skambju ta' informazzjoni bejn l-awtoritajiet nazzjonali dwar il-fornituri ta' servizzi tas-saħħa, ir-reġistrazzjoni u l-istatus dixxiplinarju tagħhom, u l-kompetenzi disponibbli; jemmen ukoll li l-ħolqien ta' netwerk ta' Ċentri ta' Referenza Ewropej iġib miegħu benefiċċji konsiderevoli fit-trattament tal-mard; 13. Iqis li huwa meħtieġ, għas-sikurezza tal-pazjenti, li fil-qafas legali jiddaħħal dmir li l-awtoritajiet nazzjonali jiskambjaw tagħrif dwar ir-reġistrazzjoni u dwar id-dixxiplina rigward professjonisti tas-saħħa li jkunu involuti f'servizzi transkonfinali tas-saħħa; 14. Jappella lill-Istati Membri biex jintroduċu approċċ "one-stop shop" għall-pazjenti għall-proċeduri dwar ilmenti; 15. Jistieden lill-Kummissjoni sabiex tagħti attenzjoni speċjali li tkun provduta informazzjoni lill-pazjenti dwar id-drittijiet u l-obbligi tagħhom u tintroduċi dispożizzjonijiet xierqa fil-proposta leġiżlattiva tagħha; 16. Jemmen li l-qafas Komunitarju futur jista' jipprovdi opportunità li ċ-ċittadini Ewropej jingħataw saħħa bħala pazjenti kif ukoll tinkoraġġixxi lill-Istati Membri sabiex jiżviluppaw is-sistemi tagħhom ta' kura tassaħħa; 17. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, u lill-gvernijiet u lill-parlamenti ta' l-Istati Membri. [1] ĠU C 124 E, 25.5.2006, p.543. [2] ĠU L 376, 27.12.2006, p.36. --------------------------------------------------